อินาสึมะอีเลฟเวน เอย์ยูทาจิ โนะ วิกตอรี่โรด

อินาสึมะอีเลฟเวน เอย์ยูทาจิ โนะ วิกตอรี่โรด () เป็นวิดีโอเกมอินาสึมะอีเลฟเวนซีรีส์ชุดที่ 7 ถูกจัดทำในรูปแบบมัลติแพล็ตฟอร์ม ทั้ง นินเท็นโดสวิตช์, เพลย์สเตชัน 4 (เพลย์สเตชัน 5), iOS และ แอนดรอยด์

ชื่อดั้งเดิมในการผลิตคือ อินาสึมะอีเลฟเวน อาเรส โนะ เท็นบิง () ซึ่งชื่อตรงกับมังงะและอนิเมะทางโทรทัศน์ที่เปิดตัวไปเมื่อปี ค.ศ. 2018 แต่ว่าเมื่อวันที่ 27 กันยายน ค.ศ. 2019 ได้มีการเปลี่ยนชื่อใหม่เป็น อินาสึมะอีเลฟเวน เอย์ยูทาจิ โนะ เกรทโรด () และเมื่อวันที่ 21 กรกฎาคม ค.ศ. 2022 ได้เปลี่ยนชื่อใหม่เป็นครั้งที่สองเป็นชื่อปัจจุบัน

ในส่วนบทความนี้ได้อธิบายเกี่ยวข้องกับการพัฒนาเกมที่ยากเกินไปจนเกิดปัญหาต่างๆ ทำให้กำหนดการณ์วางจำหน่ายได้ถูกเลื่อนออกไปซ้ำแล้วซ้ำเล่า เนื่องจากสถานการณ์การพัฒนาเกมและรูปแบบการผลิต ที่ได้มีการปรับปรุงจัดระเบียบใหม่ตั้งแต่ต้น ไม่เพียงแต่ชื่อเกมเท่านั้น แต่ยังรวมถึงมุมมองต่าง ๆ ด้วย จนได้มีการเปลี่ยนเป็นชื่อใหม่แตกต่างจาก อาเรส โนะ เท็นบิง ทั้งนี้ในบทความจะอธิบายงานสื่อและผลิตภัณฑ์ที่มีการพัฒนาตั้งแต่สมัยที่ชื่อ อาเรส โนะ เท็นบิง เข้ามาด้วยซึ่งได้มีการกล่าวไว้ด้านล่างของบทความนี้

ภาพรวม

การเปิดตัว 
อินาสึมะอีเลฟเวนภาคใหม่ ได้มีการประกาศเปิดตัวเมื่อวันที่ 27 กรกฎาคม ปี ค.ศ. 2016 จากงาน LEVEL5 VISION 2016 -NEW HEROES- โดยเนื้อหาในภาคนี้เป็นเนื้อหาอยู่ในเส้นเวลาหลังจากฟุตบอลฟรอนเทียร์ และถูกเป็นเนื้อหาที่เป็นคู่ขนานกับ อินาสึมะอีเลฟเวน 2 เคียวอิ โนะ ชินเรียคุฉะ ซึ่งช่วงคู่ขนานนั้นจะต่อจากอินาสึมะอิเลฟเวน รีโหลดเด็ด และได้สร้างเรื่องราวใหม่ของตัวเอกของเรื่องในมุมมองจากกลุ่มอื่น

การวางจำหน่ายและปรับเปลี่ยนรูปแบบ 
ในช่วงแรกเกมได้ถูกประกาศวางจำหน่ายภายในวันที่ 25 ธันวาคม ค.ศ. 2018 โดยใช้ชื่อว่า อินาสึมะอีเลฟเวน อาเรส โนะ เท็นบิง ตามอนิเมะที่ออกอากาศในขณะนั้น ซึ่งทางฮิโนะได้ใช้บริษัทนอกมาพัฒนาเกม หลังจากที่บริษัทได้พัฒนาเกมชุดนี้ตั้งแต่ก่อน เพื่อให้ความสะดวกของระยะเวลาการผลิต แต่ทว่า บริษัทที่รับพัฒนาเกมกลับมีจำนวนคนไม่เพียงพอที่จะพัฒนาเกมขึ้นมาตามกำหนดการณ์ได้ ทำให้เกมที่ประกาศถูกเลื่อนวางจำหน่ายหลายครั้ง จนกระทั่งเมื่อวันที่ 25 ธันวาคม ค.ศ. 2018 ฮิโนะ อากิฮิโระ ได้มีประกาศการถ่ายทอดสดทางยูทูบ กล่าวว่าเกมดังกล่าวเป็นเกมที่ทีมนอกร่วมพัฒนาแต่ว่าเกิดมีปัญหาหลายประการ ทำให้มีการประกาศเลื่อนวางจำหน่ายในเดือนพฤษภาคม ค.ศ. 2019 และในปี ค.ศ. 2019 ได้มีบทสัมภาษณ์เกี่ยวกับภาพรวมของบริษัทว่า "จะสร้างเกมให้ดียิ่งขึ้น" ซึ่งได้จัดตั้งประเมินผลภายในบริษัท ตรวจสอบเกมที่เสร็จสิ้นอย่างเข้มงวด และปรับปรุงใหม่หากการประเมินผลต่ำ รวมทั้งทบทวนการบริหารจัดการบริษัททีละขั้นตอนอย่างละเอียด

อย่างไรก็ตาม เมื่อวันที่ 27 กันยายน ปี ค.ศ. 2019 ทางเลเวลไฟฟ์ได้ปรับรื้อใหม่ในการพัฒนาเกมทั้งหมด โดยสร้างเว็บบล็อกเพื่อสร้างข่าวคราวอัปเดตเกี่ยวกับเกมนี้ขึ้นมา และได้ประกาศว่าเกมนี้ได้เลื่อนวางจำหน่ายภายในปี ค.ศ. 2020 พร้อมทั้งเปลี่ยนชื่อเกมใหม่เป็น อินาสึมะอีเลฟเวน เอย์ยูทาจิ โนะ เกรทโรด (英雄たちのグレートロード) ต่อมาเมื่อวันที่ 18 มีนาคม ค.ศ. 2020 ฮิโนะ อากิฮิโระ ได้โพสต์ลงทวิตว่าได้ปรับเปลี่ยนเส้นเรื่องใหม่อีกครั้งพร้อมเปิดตัวละครคนใหม่ที่เป็นตัวเอกของเรื่องชื่อว่า ซาซานามิ อุนเมย์ อีกทั้งได้มีการรื้อเอนจินเกมเดิมที่พัฒนามาปรับเปลี่ยนใช้เอนจินของเกม โยไควอทช์ มาใช้ และเมื่อวันที่ 2 เมษายน ค.ศ. 2021 ได้ประกาศผ่านวิดีโอทางยูทูบว่าได้เลื่อนอีกครั้งโดยจะวางจำหน่ายภายในปี ค.ศ. 2023 พร้อมทั้งเผยภาพจากเกมที่กำลังพัฒนาอยู่

อย่างไรก็ตามเมื่อวันที่ 21 กรกฎาคม ปี ค.ศ. 2022 ได้เปลี่ยนชื่อเกมอีกครั้งโดยใช้ชื่อว่า อินาสึมะอีเลฟเวน เอย์ยูทาจิ โนะ วิกตอรี่โรด (イナズマイレブン 英雄たちのヴィクトリーロード) โดยได้เปลี่ยนชื่อจาก เกรท มาเป็น วิกตอรี่ เนื่องจาก ตัวละครไม่ได้มีความแข็งแกร่ง แต่พวกเขายืนหยัดมุ่งมั่นในชัยชนะฝึกฝนและฝ่าฟันสิ่งต่างๆ เพื่อชัยชนะ ทั้งนี้โลโก้ของเรื่องได้ออกแบบอิงจากภาพท้องฟ้าและเมฆ โดยระบุว่าท้องฟ้าและเมฆก่อนฟ้าแลบ ซึ่งเปรียบเสมือนตัวละครที่มีปัญหาว่าเป็น เมฆที่คุกรุ่น ที่อาจกลายเป็นสายฟ้าที่มาปั่นป่วนในอนาคต นอกจากนี้ได้ปรับเปลี่ยนรูปแบบเนื้อหาใหม่อีกครั้งและเพิ่มเนื้อหาทั้ง 2 แบบประกอบด้วย สตอรี่โหมด เนื้อเรื่องของภาคนี้โดยเรื่องราวได้เปลี่ยนจากโลกคู่ขนานดั้งเดิมที่เชื่อมโยงกับตัวละครในภาคก่อนมาเป็นเนื้อเรื่องดั้งเดิมอย่างสมบูรณ์ซึ่งถูกเรียกว่า บทอุนเมย์  และ โครนิเคิลโหมด โหมดใหม่ที่เพิ่มมาอีกด้วย  ซึ่งโหมดดังกล่าวเป็นโหมดที่รวมตัวละครจากเกมก่อนหน้านี้ และได้เข้ามาคัดเลือกมาเป็นเพื่อนและทีม เพื่อสร้างทีมที่แข็งแกร่งที่สุด เพื่อเอาชนะทีมศัตรู

เมื่อวันที่ 9 มีนาคม ค.ศ. 2023 คลิปตัวอย่างทีเซอร์ ได้ถูกเผยแพร่ในงานเปิดตัวออนไลน์ LEVEL5 VISION 2023 สึซึมิ โดยมีการประกาศว่าสตูดิโอ MAPPA ได้เข้ามาหน้าที่เป็นผู้รับผิดชอบในการผลิตอนิเมชันของเกมและได้มีการเปิดตัวตัวละครใหม่ชื่อ เอ็นโด ฮารุ

เรื่องย่อ 
เรื่องราวนี้เกิดขึ้นในช่วง 25 ปีให้หลังจากอินาสึมะอีเลฟเวน ภาคแรก ตัวละครหลักคือ ซาซานามิ อุนเมย์ เด็กหนุ่มผู้รักฟุตบอลแต่ไม่สามารถเล่นฟุตบอลได้ ทำหน้าที่เป็นผู้จัดการและสำรวจผู้เล่นคนอื่นเพื่อจัดตั้งทีมฟุตบอล เรื่องราวเกิดขึ้นที่โรงเรียนมัธยมต้นนากุโมะฮาระ ในจังหวัดนางาซากิ และโรงเรียนมัธยมต้นไรมง ซึ่งก่อนหน้านี้เคยเป็นโรงเรียนหลักจะปรากฏเป็นบอสสุดท้ายของเรื่อง

ตัวละคร 
ซาซานามิ อุนเมย์ (笹波 雲明)
ให้เสียงโดย คิมุระ โช (小村将)
ตัวเอกของเรื่อง เป็นผู้จัดการทีมฟุตบอลของโรงเรียนมัธยมต้นนากุโมะฮาระ เขาชื่นชอบฟุตบอลเป็นอย่างมาก แต่แล้วเมื่อตอนอายุ 7 ขวบ เกิดประสบอุบัติเหตุทำให้ไม่สามารถเล่นฟุตบอลได้ จนกระทั่งได้อยู่โรงเรียนในเมืองนางาซากิเขตคิวชู เขาได้หาสมาชิกชมรมฟุตบอลแห่งนี้เพื่อให้สมาชิกในทีมฝึกฝนให้แข็งแกร่งและแข่งกับทีมอื่นๆ
เอ็นโด ฮารุ (円堂 ハル)
ให้เสียงโดย โคโนมะ โมเอะ (木間萌)
ลูกชายของเอ็นโด มาโมรุ เป็นนักฟุตบอลผู้มีฉายาว่าช็อกเกอร์มอนสเตอร์
ซากุระซากิ จูจิ (桜咲 丈二)
ให้เสียงโดย อาซากามิ โยเฮ (阿座上洋平)
คิโซจิ ไฮตะ (木曽路 兵太)
ให้เสียงโดย ฮายามะ โชตะ (葉山翔太)
ชิเซ็นโด การิว (四川堂 我流)
ให้เสียงโดย โอสึกะ ทาเคโอะ (大塚剛央)
ยากิว สุรุกะ (柳生 駿河)
ให้เสียงโดย ฮิโนะ ซาโตชิ (日野聡)
สึคิคาเงะ เรน (月影 蓮)
ให้เสียงโดย นิชิมุระ ชิเงทาดะ (西村成忠)
ชิโนฮาระ ไรกะ (忍原 来夏)
กัปตันทีมโรงเรียนมัธยมต้นไรมง
โคโดงาอิ คาเมโอะ (古道飼 亀雄)

ระบบในเกม 
โครนิเคิลโหมด (クロニクルモード)

อ้างอิง

ข้อมูลที่มา

ข้อมูลที่มา (ลิงก์)

แหล่งข้อมูลอื่น 
 เว็บไซต์อย่างเป็นทางการ
 開発ブログ 5つ星修練場

อินาสึมะอีเลฟเวน
วิดีโอเกมเล่นตามบทบาท
วิดีโอเกมกีฬา